આગમી દિવસોમાં 5 રાજ્યોની ચૂંટણી યોજાનાર છે, ઉપરાંત 2019માં લોકસભાની ચૂંટણી પણ આવનાર છે. જેને ધ્યાનમાં લઈને કેન્દ્રની મોદી સરકાર દેશની સમસ્યાઓના ઉકેલ માટે તમામ પ્રયત્નો કરી રહી છે. તો બીજી તરફ મોદી સરકાર ઉદ્યોગોને ખુશ કરવા જાહેરાતો કરી રહી છે. તાજેતરમાં જ વડાપ્રધાન મોદી સૂક્ષ્મ, લઘુ અને મધ્યમ ઔદ્યોગિક (એમએસએમઇ) ક્ષેત્ર માટે ઐતિહાસિક સહયોગ અને આઉટરિચ કાર્યક્રમનો શુભારંભ કરાવ્યો હતો. આ કાર્યક્રમનાં ભાગરૂપે પ્રધાનમંત્રીએ 12 મુખ્ય જાહેરાતો કરી હતી, જે દેશભરમાં એમએસએમઇની વૃદ્ધિ, વિસ્તરણ અને સુવિધામાં મદદરૂપ થશે.